इस दशक इच, परसिद्ध डोगरी लेखक गुजरी गे—डोगरी दे पैहले कहानीकार भगवतप्रसाद साठे, डोगरी पैह्‌ला व्याकरण दे लेखक बंसी लाल गुप्ता, डोगरी रामायण दे रचने आले शम्भूनाथ, डोगरी कवि परमानन्द ‘अलमस्त’, ते उंदे मगरा साहित्य अकादेमी दा इनाम जित्तने आले कहानीकार ते उपन्यालसकार, नरेन्द्र खजूरिया ते श्रीवत्स वकल। एह् सारे लेखक डोगरी इच लिखादे हे, ते नरेन्द्र ते वत्स विकल अजें जोआन हे ते डोगरी साहित्य गी उन्दे कोला बड़िआं मेदां हिआं। पर, कन्ने कन्ने डोगरी साहित्य दी धारा’च केंईं नमें लेखक आई रले जिनें अपनिआं अपनिआं नमिआं रचनां देईऐ, इस धारा गी खीन नेंई होन दित्ता, सगों होर समरिद्ध कीता।